ธนชาต-ตลาดหลักทรัพย์ชวนร่วมงาน ตลาดนัดการลงทุนจัดพอร์ตให้มั่งคั่ง
ธนชาต-ตลาดหลักทรัพย์ชวนร่วมงาน “ธนชาต-ตลาดหลักทรัพย์ฯ ตลาดนัดการลงทุน” หัวข้อ “มองเศรษฐกิจไทยครึ่งปีหลัง...จัดพอร์ตให้มั่งคั่งด้วยหุ้น-กองทุนรวม”
5 มิ.ย. 2558


เกศรา มัญชุศรี กรรมการและผู้จัดการ ตลาดหลักทรัพย์ฯ และอัศวินี ไตลังคะ ประธานกรรมการบริหาร กรรมการผู้จัดการ บล. ธนชาต เชิญผู้ลงทุนและผู้สนใจชาวอยุธยาและจังหวัดใกล้เคียงร่วมงาน “ธนชาต-ตลาดหลักทรัพย์ฯ ตลาดนัดการลงทุน” วันเสาร์ที่ 6 มิถุนายน 2558 ที่โรงแรมกรุงศรีริเวอร์ จังหวัดอยุธยา ภายในงานพบสัมมนาจากกูรูผู้เชี่ยวชาญ 10.00-12.00 น.
หัวข้อ “มองเศรษฐกิจไทยครึ่งปีหลัง…จัดพอร์ตให้มั่งคั่งด้วยหุ้น-กองทุนรวม” โดยบุญชัย เกียรติธนาวิทย์ บลจ. ธนชาต และ ดร. กิริฎา เภาพิจิตร ธนาคารโลก และ 13.00-16.00 น. หัวข้อ “จับจังหวะหาหุ้นเด่น…ด้วยพื้นฐานและเทคนิค”
โดยพิชัย เลิศสุพงศ์กิจ บล. ธนชาต พร้อมรับคำปรึกษาการวางแผนการลงทุนในหุ้น อนุพันธ์ และกองทุนรวมแบบเจาะลึก รับคู่มือคัมภีร์ลงทุน เมนูหุ้นและโผกองทุนเด่น และของสมนาคุณมากมายเมื่อเปิดบัญชีลงทุนในงาน ข้อมูลเพิ่มเติม www.set.or.th หรือ SET Contact Center 0 2229 2222